Rowers slaan toe op betaalpunt in StellenboschArgieffoto: SAPD Die polisie in die Wes-Kaap het ŉ soektog van stapel gestuur na vier gewapende rowers wat Dinsdag op ŉ toelaebetaalpunt in Stellenbosch toegeslaan het. Sers. Noloyiso Rwexana, polisiewoordvoerder, het gesê die rooftog het by Eikestad Mall plaasgevind. “ŉ Onbekende bedrag geld is gevat. Die polisie ondersoek ŉ saak van gewapende roof,” het Rwexana gesê. Geen verdere inligting is bekend gemaak nie. Die polisie het ŉ beroep op die publiek gedoen om met inligting na vore te kom wat die polisie in hul ondersoek kan bystaan. Bel Stop Misdaad by 0860 010 111.